In nomine summi Salvatoris Dei. Notum fieri volo omnibus cristianis ego Gotefredus, quoniam deprecatus est mihi omo, nomine Ferriolus, et uxor sua, nomine Austasie, ut aliquit de mea terra eis at censum concedissemus; quod ita et fecimus. Est ipsa terra sita in pago Cavilonensi, in fine Miliciacensi, et in ipsa villa Miliciaco vocat; que habet terminaciones de uno latus terra sancti Petri, de alio latus de ipsa ereditate, de ambis frontibus viis puplicis, et abet in longum percicas XII, de superiori fronte percicas II, et de subteriori front percicas II et pedes VIIII; infra istas terminaciones et percicaciones, totum ad integrum concedimus vobis, ut annis singulis in foro Cavilonensi retdatis nobis in censum denarios XII, et sic, quamdiu vixeritis, teneatis et possideatis, post obitum vestrum licentiam abeatis at uni infanti vestri dimittendi, super ipsa in[s]titutione nihil amplius solventes; et si negligentes aut tardi ex ipso censu aparuerint, legaliter emendetis, et quod emeritis non amittatis. Et si ullus omo est, aut nos, aut ullus noster eres, aut ulla emissa persona, qui calomniare voluerit, non vindicet, set in fisco auri uncias II componat, et hec precaria a nobis facta credatur, ut illius est servetur, manu propria eam firmavi, et bonis ominibus firmare rogavi. Actum Miliciaco vico puplico. S. Gotefredi, qui anc precaria fieri jussit et firmare rogavit. S. Josberti Franco, S. alii Josberti de Ponti, S. alii Josberti, S. Natali, qui fidem fecerunt, contra cancellarium et contra firmatores, si anc cartam non faciant stabilem, faciant quod lex est. S. Servadi. S. Duranni. S. Beringarii. S. Amalerii. S. Atalardi. S. Ariberti. S. Fulcoardi. S. Utulberti. S. Utelrici levitæ. Ego Durannus levita, quamvis indignus, rogatus scripsi, datavi die martis, id. septembris, anno XVIII regnante Ludovico rege.